b'\n_START_ARTICLE_\nVictor Sch\xc3\xbctze\n_START_SECTION_\n\xc5\xbdivljenjepis\n_START_PARAGRAPH_\nAprila 1925 je Sch\xc3\xbctze vstopil v vojno mornarico; sprva je nekaj let slu\xc5\xbeil na razli\xc4\x8dnih torpedovkah, nakar je bil oktobra 1935 preme\xc5\xa1\xc4\x8den k novo ustanovljeni podmorni\xc5\xa1ki floti._NEWLINE_Skoraj dve leti je nato poveljeval podmornici U-19 (podmornica tipa IIB), do 30. septembra 1937._NEWLINE_Oktobra 1937 je bil preme\xc5\xa1\xc4\x8den na ru\xc5\xa1ilce; do maja 1938 je bil v 5. diviziji ru\xc5\xa1ilcev, nato pa je bil preme\xc5\xa1\xc4\x8den v oddelek za razvedrilo 3. diviziona ru\xc5\xa1ilcev. Junija 1938 je postal prvi \xc4\x8dastnik na ru\xc5\xa1ilcu Z-15 Erich Steinbrinck._NEWLINE_Avgusta 1938 je bil preme\xc5\xa1\xc4\x8den nazaj k podmorni\xc4\x8darjem, kjer je prevzel poveljstvo podmornice U-11._NEWLINE_Svoje prve uspehe je do\xc5\xbeivel na Severnem Atlantiku, nato pa je januarja in februarja 1940 deloval s svojo podmornico U-25 v Biskajskem zalivu in vzdol\xc5\xbe portugalske obale._NEWLINE_Julija 1940 je prevzel poveljstvo nad novo U-103, s katero je napadal ladijske konvoje v atlantskih in afri\xc5\xa1kih vodah. Avgusta 1941 je bil imenovan za poveljnika 2. flotilje, ki je bila name\xc5\xa1\xc4\x8dena v Lorientu, (Francija)._NEWLINE_Od marca 1943 do konca druge svetovne vojne je bil poveljnik \xc5\xa1olskih flotilj v Gotenhafnu, kjer je bil zadol\xc5\xbeen za vse \xc5\xa1olske flotilje v Baltiku._NEWLINE_Maja 1945 je bil imenovan za poveljnika pomorskega okro\xc5\xbeja Flensburg-Kappeln._NEWLINE_Marca 1946 je bil izpu\xc5\xa1\xc4\x8den iz vojnega ujetni\xc5\xa1tva, a je umrl \xc5\xbee leta 1950, star le 44 let.'